**Til: Universitetets Utdanningskomité**

**Fra: Avdelingsdirektør, Avdeling for fagstøtte**

**Sakstype: Diskusjons- og vedtakssak**

**Møtesaksnr.: 1**

**Møtedato: 12.05.15.**

**Notatdato: 25.04.15.**

**Arkivsaksnr.: 2015/5571**

**Saksbehandler: Anne Grete Grude / Julianne – Krohn Hansen**

**ARBEIDSGIVERUNDERSØKELSEN 2016 – FORSLAG TIL RAMMER FOR VIDERE ARBEID**

**Henvisning til lovverk, plandokumenter og tidligere behandling i styret:**

I tråd med universitetsstyrets vedtak juni 2013skal det gjennomføres jevnlige arbeidsgiver- og kandidatundersøkelser ved UiO. Det er avsatt 800.000. for å utforme og gjennomføre en arbeidsgiverundersøkelse i 2016.

**Hovedproblemstillinger i saken:**

Saken legges frem for Utdanningskomiteen for vurdering av og beslutning om rammene for det videre arbeidet med arbeidsgiverundersøkelsen 2016. Forslag til målsetning, organisering og metode beskrives i punkt 1- 4 i vedlagte saksfremlegg.

Avdeling for fagstøtte (AF) anbefaler at det overordnede formålet med undersøkelsen er å fremskaffe data til bruk i profilering av UiO og UiOs fakulteter. Videre foreslår AF at arbeidsgiverundersøkelsen 2016 utformes som en felles kvantitativ spørreundersøkelse for alle fakulteter, med et avsluttende spørsmål som muliggjør kvalitative oppfølgingssamtaler i regi av fakultetene.

Når det gjelder organiseringen av arbeidet legger Avdeling for fagstøtte nå opp til at Utdanningskomiteen legger rammene for innretningen av undersøkelsen og det videre arbeidet. AF foreslår at en liten arbeidsgruppe får i oppgave å utarbeide undersøkelsen i tråd med disse rammene. I tillegg skal fakultetene involveres på angitte punkter i prosessen, særlig i tilknytning til utlysning av anbud, ferdig spørreskjema, utvalg av arbeidsgivere og utforming av kommunikasjonsplan. AF foreslår at fakultetene involveres gjennom de administrative studielederne som avklarer innspill fra eget fakultet.

**FORSLAG TIL VEDTAK:**

Utdanningskomiteen slutter seg til forslag til rammer for videre arbeid med arbeidsgiverundersøkelsen 2016,
slik det er beskrevet i saksfremleggets pkt 1 – 4 (evt med endringer som fremkommer i møtet).

**Vedlegg**1. Saksfremlegg, 24.04.15.
2. Forslag til aktører og roller
3. Tentative milepæler, aktiviteter og involvering
4. Eksempel på kvalifikasjoner, hentet fra Arbeidsgiverundersøkelsen 2010

5. Hovedfunn, Arbeidsgiverundersøkelsen 2010

5. Evaluering av arbeidsgiverundersøkelsen 2010